पाकिस्तान में मुस्लमानों का एक वर्ग अहमदिया को तो पाकिस्तान में मुसलमान माना ही नहीं जाता, इस नाते वह सतत् अत्याचारों के शिकार होते रहे हैं। लेकिन शिया मुस्लिम भी समय-समय पर शिकार होते रहे हैं। 22 अक्टूबर 2015 को कराची में एक शिया मस्जिद पर हमला कर दस लोगों को मार डाला गया। अकेले पाकिस्तान में हर साल सैकड़ों शियाओं की सामूहिक हत्याएं हुई हैं क्योंकि सुन्नियों की नजर में वह काफिर हैं। विगत 10 जून को आईएसआईएस ने इराक के मोसुल में एक कैद खाने पर हमला कर 679 सभी शिया कैदियों को ट्रकों में भरा और एक सुनसान जगह पर ले जाकर उन्हंे गोली मार दी। बड़ी समस्या यह कि शियाओं की हत्याएं करने वाले उन्हें गैर-मुस्लिम कह कर ये हत्याएं कर रहे हैं। अर्थात किसी का गैर-मुस्लिम होना उसे मार डालने का पर्याय और उचित कारण है। क्या यह दुनिया के सभी गैर-मुसलमानों के लिए चिंता का विषय नहीं होना चाहिए। क्योंकि ये दुर्दांत आतंकी कहते हैं- काफिरों को मार डालना उनका अधिकार और कर्तव्य है और ऐसा करके वह इस्लामी उसूलों का पालन कर रहे हैं। इसलिए हमें इस नासमझी में नहीं रहना चाहिए कि शियाओं की हत्याएं मुसलमानों की आपसी हत्याएं हैं। ये आपसी तब होती जब सुन्नी संगठन व सिद्धांतकार पहले शियाओं को मुस्लिम मानते।